**Ministru kabineta noteikumu projekta “****Grozījumi Ministru kabineta 2020.gada 16.jūnija noteikumos Nr.383 “Noteikumi par garantijām saimnieciskās darbības veicējiem konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2020.gada 16.jūnija noteikumos Nr.383 “Noteikumi par garantijām saimnieciskās darbības veicējiem konkurētspējas uzlabošanai””(turpmāk – Noteikumu projekts) nosaka papildus finansējumu, kuru paredzēts izmantot garantiju pieejamībai tūrisma nozares komersantiem, kuri nodrošina tūrisma operatoru pakalpojumus un kuru darbību ietekmējusi Covid-19 vīrusa izplatības rezultātā noteiktie ierobežojumi.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai samazinātu Covid-19 vīrusa izplatības negatīvo ietekmi uz tūrisma nozares komersantiem, kuri nodrošina tūrisma operatoru pakalpojumus, un kuru darbību ir ietekmējusi Covid-19 vīrusa izplatības rezultātā noteiktie ierobežojumi kā rezultātā tie nespēj piesaistīt komercbanku nodrošinājuma garantijas savas darbības turpināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Atbalsts tūrisma operatoriem un papildus finansējums***Saistībā ar COVID-19 izplatību pasaulē un Latvijā tika noteikti virkne stingru ierobežojošu pasākumu. Šā gada 12.martā visā valsts teritorijā tika izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu"). Iekļautie nosacījumi būtiski ietekmēja tūrisma nozares darbību, jo īpaši starptautisko pasažieru pārvadājumu pārtraukšana, liedzot ceļošanas iespējas un starptautisku sasniedzamību, pārvietošanos pa teritoriju, tādējādi kritiski samazinot saimnieciskās darbības iespējas tūrisma un pasākumu nozarei.Valstī 2020.gada 6.novembrī atkārtoti izsludināta ārkārtējā situācija un ir noteikti dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 krīzes pārvarēšanai.Tūrisma operatori un aģenti drīkst nodrošināt kompleksus tūrisma pakalpojumus, ja ir saņemta speciālā atļauja (licence) un ir saņemts apdrošināšanas sabiedrības vai komercbankas nodrošinājums klientu iemaksātās naudas apmēra.Dēļ COVID-19 izplatības, tūrisma sektors šobrīd tiek uzskatīts par riskantu. Rezultātā tūrisma operatoriem un aģentiem ir problemātiski saņemt jaunus nodrošinājumus, attiecīgi, nav iespējams pagarināt darbības licences un nodrošināt to darbību nākotnē. Lai sniegtu operatīvu atbalstu vienai no vissmagāk skartajām nozarēm COVID-19 vīrusa ietekmes rezultātā, Ekonomikas ministrija ierosina veikt grozījumus Ministru kabineta 2020.gada 16.jūnija noteikumos Nr.383 “Noteikumi par garantijām saimnieciskās darbības veicējiem konkurētspējas uzlabošanai” (turpmāk – Noteikumi), kas nosaka Aizdevumu garantiju programmas nosacījumus, kuru īsteno akciju sabiedrība "Attīstības finanšu institūcija Altum" (turpmāk – Altum). **Noteikumu projekts paredz papildus finansējumu 18 milj. euro apmērā garantiju sniegšanai, t.sk. garantiju sniegšanai tūrisma operatoriem kredītiestādes nodrošinājuma saņemšanai**, lai pagarinātu to darbības licenci. Finansējuma avots - Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmas “Izaugsme un nodarbinātība” virssaistību finansējums. Šis papildus finansējums ļaus vēl lielākam skaitam saimnieciskās darbības veicēju piesaistīt Altum garantijas kā nodrošinājumu kredītiestādes aizdevuma saņemšanai, tādā veidā atbalstot to uzņēmējdarbības attīstību. No šī finansējuma atbalsts tiks sniegts prioritāri gan tūrisma operatoriem gan arī citu nozaru saimnieciskās darbības veicējiem, kuri atbilst Noteikumu nosacījumiem. Piešķirot garantijas Altum ievēros visus Noteikumu nosacījumus un tāpat vērtēs saimnieciskās darbības veicēja dzīvotspēju, tai skaitā izvērtējot biznesa idejas potenciālu un ilgtspēju, projekta īstenošanai nepieciešamo līdzfinansējumu un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai.Ievērojot Eiropas Parlamenta un Padomes 2013. gada 17. decembra regulas Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 25.a panta 10.punktu *ex ante* novērtējuma pārskatīšana finanšu instrumentu pieejamības jomā netiks veikta.Altum garantija ir kā papildus nodrošinājums kredītiestādes izsniegtajai nodrošinājuma garantijai.Garantijas būs pieejams maziem un vidējiem komersantiem, kas atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)), I pielikumā noteiktiem kritērijiem kā arī lielajiem saimnieciskās darbības veicējiem, kas atbilst Komisijas Regulas Nr. 651/2014 2.panta 24.punktā noteiktajai definīcijai.Kredītu garantijas ir viens no pieprasītākajiem sabiedrības Altum piedāvātajiem finanšu instrumentiem. Kopš fondu fonda uzsākšanas līdz 30.10.2020. Altum ir izsniegusi 570 garantijas 126 373 869 euro apmērā, piesaistot kredītiestāžu aizdevumus 196 milj.euro apmērā.***Papildus finansējums lielajiem saimnieciskās darbības veicējiem*** Noteikumos (7.3.apakšpunkts) ir noteikts finansējums 3 513 476 *euro*, kuru var izmantot riska segumam, sniedzot garantijas lielajiem saimnieciskās darbības veicējiem saskaņā ar Komisijas Regulas Nr. 651/2014 2.panta 24.punktā noteikto definīciju, no kura šobrīd rezervēts finansējums ir 3.32 milj. *euro*. Līdz ar to lielajiem saimnieciskās darbības veicējiem jaunu kredītiestāžu aizdevumu sniegšanā atbalsts garantiju veidā drīz vairs var nebūs pieejams.Tā kā arī daļa tūrisma operatoru varētu kvalificēties kā lielie saimnieciskās darbības veicēji, kuri šobrīd nav atbalstāmi darbības programmas “Izaugsme un nodarbinātība” 3.prioritārā virziena ietvaros un ņemot vērā, ka ir palielinājies pieprasījums no lielo uzņēmumu segmenta, **Ekonomikas ministrija ierosina pārdalīt 2,5 milj. *euro* valsts budžeta finansējumu** no Ministru kabineta 2020.gada 19.marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība” (turpmāk – Noteikumi Nr.150) paredzētā finansējuma, lai novirzītu to riska segumam lielajiem saimnieciskās darbības veicējiem Noteikumu ietvaros.Papildus, š.g. 3.decembrī Finanšu ministra vadītajā krīzes vadības darba grupā tika lemts novirzīt papildus 2 milj. *euro* valsts budžeta finansējumu garantiju sniegšanai lielajiem saimnieciskās darbības veicējiem Noteikumu ietvaros. Minēto finansējumu nolemts pārdalīt no 2020.gada 14.jūlija Ministru kabineta noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība” (turpmāk – MK noteikumi Nr.454) paredzētā finansējuma ilgtermiņa garantijām lielajiem saimnieciskās darbības veicējiem, ņemot vērā, ka šobrīd programmā nav pietiekama apguve.Šo papildus finansējumu Noteikumu ietvaros varēs izmantot pēc attiecīgo grozījumu veikšanas MK noteikumos Nr.454, kas tiek virzīti apstiprināšanai Ministru kabinetā vienlaicīgi ar Noteikumu projektu.***Valsts atbalsta normu precizēšana***Noteikumu ietvaros subsīdijas ekvivalentu maziem un vidējiem uzņēmumiem (turpmāk – MVU) aprēķina atbilstoši Komisijas regulas Nr.1407/2013 4.panta 6.punkta b) vai c) apakšpunktam. Attiecībā uz Komisijas regulas Nr.1407/2013 4.panta 6.punkta b) un c) apakšpunktā noteikto aprēķinu, Komisijas Regula Nr.1407/2013 nenosaka nosacījumu par minimālo uzņēmuma kredītreitingu attiecībā uz MVU.Savukārt lielajiem uzņēmumiem Noteikumu ietvaros subsīdijas ekvivalenta aprēķinam tiek izmantota Komisijas regulas Nr.1407/2013 4.panta 6.punkta b) apakšpunktā noteiktā metode, un attiecībā uz lielajiem uzņēmumiem ir piemērojams nosacījums par minimālo kredītreitingu (gan jaunas garantijas, gan arī iepriekš izsniegtas garantijas pagarināšanas gadījumā).Attiecīgi ar šiem grozījumiem Noteikumos tiek precizēts 15.punkts, kas nosaka, ka atbalstu var saņemt lielie saimnieciskās darbības veicēji, ja garantijas kredīta kvalitāte nav mazāka par šo noteikumu [pielikumā](https://likumi.lv/ta/id/315560#piel0) minēto kredīta kvalitātes klasi "Maksātspēju varētu mazināt nelabvēlīgi apstākļi" atbilstoši Komisijas regulas Nr. 1407/2013 4. panta 6. punkta "a" apakšpunktam.Savukārt sniedzot jaunu garantiju MVU saskaņā ar Regulas Nr. 1407/2013 4. panta 6. punktu, kredītreitings B- nav ierobežojums, līdz ar to grozījumi paredz ieviest Komisijas regulas Nr.1407/2013 4.panta 6.punkta a) apakšpunkta prasības, nenosakot stingrākus nosacījumus.Papildus Noteikumu projekts paredz papildināt Noteikumu 30.punktā noteikto normu par atbalsta apvienošanu. Lai sabiedrība Altum varētu izvērtēt, vai atbalsts ir apvienojams, saimnieciskās darbības veicējam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēja nosaukumu, atbalsta pasākumu un plānoto vai piešķirto atbalsta summu un atbalsta intensitāti.***Nosacījumi attiecībā uz nodokļu un nodevu parādiem***Noteikumu projekts paredz precizēt MK noteikumos Nr.383 noteiktos atbalsta saņemšanas nosacījumus par Valsts ieņēmumu dienesta (turpmāk – VID) administrēto nodokļu un nodevu parāda neesamību.Ņemot vērā, ka šī brīža nacionāli noteiktais nosacījums ir stingrāks nekā citās valsts atbalsta programmās (piemēram, MK noteikumos Nr.328[[1]](#footnote-2)), noteikumu 18.2.punkts tiek izteikts jaunā redakcijā, nosakot, ka turpmāk gan jauna garantija, gan garantijas pagarinājums netiek sniegts saimnieciskās darbības veicējam, ja tam ir VID administrēto nodokļu (nodevu) parāds, izņemot, ja tam ir piešķirts samaksas termiņa pagarinājums vai VID ir pieņēmis lēmumu par nokavēto nodokļu maksājumu labprātīgu izpildi, vai ir noslēgts vienošanās līgums.Norma ir iekļauta saskaņā ar likuma “*Par nodokļiem un nodevām”* 26.panta vienpadsmitā daļā[[2]](#footnote-3), 41.panta pirmajā daļā[[3]](#footnote-4) noteikto. Ekonomikas ministrija ir izvērtējusi, ka, ja saimnieciskās darbības veicējs ir vērsies VID un vienojies ar to, ka turpmāk pildīs nodokļa maksājumus konkrētā termiņā, šāds saņēmējs kvalificējas atbalsta saņemšanai. Nosacījumi attiecas gan piešķirot jaunu garantiju, gan pagarinot esošu garantiju.Altum garantiju var sniegt saimnieciskās darbības veicējiem, kuriem uz pieteikuma iesniegšanas brīdi, lēmuma pieņemšanas brīdi vai garantijas vēstules izsniegšanas brīdi nav VID administrēto nodokļu (nodevu) parāds, kas kopsummā pārsniedz 150 euro, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.Informācija par nodokļu parādu ir publiski pieejama VID administrēto nodokļu (nodevu) parādnieku datubāzē un tā tiek aktualizēta katru mēnesi septītajā un divdesmit sestajā datumā.Ja uz garantijas lēmuma pieņemšanas dienu atbilstoši VID publiskajā datubāzē iekļautajai informācijai saimnieciskās darbības veicējam ir nodokļu (nodevu) parāds, kuru nodokļu maksātājs līdz garantijas vērtēšanas vai izsniegšanas dienai ir nomaksājis vai ar VID vienojies par labprātīgu nodokļu nomaksu, tad, bankai iesniedzot pieteikumu vai finanšu pakalpojuma līgumu pievienojama informācija, kas minēto apstiprina. Piemēram, izziņu no VID elektroniskās deklarēšanas sistēmas par aktuālajiem nodokļu parādiem uz doto brīdi. Proti, ja tādu nebūs, tad izziņā būs norādīts, ka šajā datumā nodokļu maksātājam nav VID administrēto nodokļu (nodevu) parādu.***Atbalsta apvienošanas nosacījumi***Lai nodrošinātu, ka tiek ievēroti Komisijas paziņojumā Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Komisijas paziņojums) noteiktie kumulācijas nosacījumi, kā arī ņemot vērā, ka kopš 2020.gada jūnija, kad tika Noteikumi Nr.383 tika apstiprināti, ir ieviestas un saskaņotas jaunas atbalsta programmas saskaņā ar Komisijas paziņojumu, Noteikumu projekts paredz precizēt Noteikumu 31.punktu.Lai gan Komisijas paziņojumi nav juridiski saistoši, Noteikumu projekta 6.punktā ir ietverta atsauce uz Pagaidu regulējumu, ņemot vērā, ka šajā normā ir ietverts atbalsta kumulācijas aizliegums tieši ar tādu atbalstu, kuru sniedz saskaņā ar Eiropas Komisijas lēmumiem, kas pieņemti atbilstoši iepriekš minētā Komisijas paziņojuma 3.2. un 3.3. iedaļām un ar atbalstu, kuru sniedz atbalsta programmas ietvaros Covid-19 krīzes skartajiem uzņēmumiem apgrozāmo līdzekļu plūsmas nodrošināšanai, kā arī ņemot vērā, ka joprojām var tikt izstrādātas jaunas atbalsta programmas saskaņā ar šī Komisijas paziņojuma 3.2. un 3.3.iedaļām.Attiecīgi, ja normā netiktu iekļauta atsauce uz Komisijas paziņojumu, bet gan uz katru konkrēto atbalsta programmu, līdz ar katru jauno atbalsta programmu būtu jāgroza arī Noteikumi Nr.383, kas radītu nesamērīgu administratīvo slogu. Pagaidu regulējums ir viens no komercdarbības atbalsta regulējumiem, balstoties uz kuriem ir izstrādāta virkne Covid-19 krīzes novēršanai paredzēto atbalsta programmu (Ministru kabineta noteikumi, piemēram, MK Noteikumi Nr.149[[4]](#footnote-5), MK noteikumi Nr.454, MK noteikumi Nr.150, MK noteikumi Nr.676, MK noteikumi Nr.457 u.c.) un atsauces uz kuru ir iestrādātas vairākas atbalsta programmas un saskaņā ar kura nosacījumiem tiek nodrošināta atbalsta programmas saderība ar ES iekšējo tirgu. Plānotie grozījumi kā arī grozījumi MK noteikumos Nr.150 un MK noteikumos Nr.454 neietekmēs personas, kuras jau ir saņēmušas atbalstu, līdz ar to grozījumi ir saskaņā ar tiesiskās paļāvības principu. Turklāt plānotie grozījumi ir labvēlīgi potenciālajiem atbalsta saņēmējiem un tie paredz atvieglot atbalsta saņemšanas nosacījumus kā arī paredz, ka atbalstu varēs saņemt plašāks atbalsta saņēmēju loks. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tūrisma nozares saimnieciskās darbības veicēji NACE 2.red. klasifikācijai: 7911; 7912; 7990.Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 29.10.2020. VSS prot. Nr. 43 5.§ (VSS-925) – “GrozījumiMinistru kabineta 2020.gada 19.marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””, kuri paredz 2,5 milj. *euro* finansējuma pārdali uz Noteikumiem, lai nodrošinātu garantijas lielajiem saimnieciskās darbības veicējiem.26.11.2020. VSS prot. Nr.47 5.§ (VSS-1015) - “Grozījumi Ministru kabineta 2020.gada 14.jūlija noteikumos Nr.454 “Noteikumi par garantijām lielajiem komersantiem, kuru darbību ietekmējusi Covid-19 izplatība”” par 2 milj. *euro* pārdali uz Noteikumiem garantiju sniegšanai lielajiem saimnieciskās darbības veicējiem.26.11.2020. VSS prot. Nr.47 5.§ (VSS-1016) - “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai””, kas ir virsnoteikumi Noteikumiem un paredz predzicēt ar izpildes rādītājiem saistītos nosacījumus. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Regula Nr. 1407/2013) prasības. |
| A | B | C | D |
| *Regulas Nr.1407/2013 4.panta 6.punkts* | Noteikumu projekta 2.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, no 2020.gada 19.oktobra līdz 2.novembrim ievietojot projektu Ekonomikas ministrijas un Ministru kabineta tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Noteikumos ietvertie nosacījumi ir pārrunāti ar Finanšu nozares asociāciju un tūrisma nozares pārstāvjiem.Nosacījumi par papildus 2 milj. EUR finansējumu lielajiem saimnieciskās darbības veicējiem ir saskaņoti 03.12.2020. Finanšu ministra vadītājā krīzes vadības darba grupā.Iebildumi par Noteikumu projekta virzību netika saņemti. |
| 3. | Sabiedrības līdzdalības rezultāti | Nav saņemti iebildumu par projekta virzību |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J. Vitenbergs**

**Vīza:**

**Valsts sekretāra vietā -**

**Valsts sekretāra vietniece Z. Liepiņa**

Tetere, 67013044

Dita.Tetere@em.gov.lv

1. [2016.gada 31.maija Ministru kabineta noteikumi Nr.328 “Noteikumi par mikroaizdevumiem un starta aizdevumiem”](https://likumi.lv/ta/id/282520-noteikumi-par-mikroaizdevumiem-un-starta-aizdevumiem) (turpmāk – MK noteikumi Nr.328) [↑](#footnote-ref-2)
2. 26.(11) Nodokļu administrācijai, kura atbilstoši šā likuma [20.pantam](https://likumi.lv/ta/id/33946#p20) administrē konkrētos nodokļus, uz nodokļu maksātāja motivēta rakstveida iesnieguma pamata ir tiesības pieņemt lēmumu par nokavēto nodokļu maksājumu labprātīgu izpildi, nosakot nodokļu maksātājam termiņus uz laiku līdz trim gadiem, skaitot no iesnieguma iesniegšanas dienas, labprātīgai tādu nokavēto nodokļu maksājumu samaksai, kuri tiek piedzīti ar lēmumu par nokavēto nodokļu maksājumu piedziņu……… [↑](#footnote-ref-3)
3. 41.1.Valsts ieņēmumu dienesta un nodokļu maksātāja vienošanās līgumu slēdz, lai izbeigtu tiesisku strīdu par datu atbilstības pārbaudes un nodokļu revīzijas (audita) rezultātā aprēķinātajiem papildu maksājumiem budžetā vai par konstatēto no budžeta atmaksājamās summas nepamatotu palielināšanu [↑](#footnote-ref-4)
4. Ministru kabineta 2020.gada 19.marta noteikumi Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” [↑](#footnote-ref-5)